== Den første Angantyr ==
Angantyr aflagde en [[jul]] det løfte, at han ville drage til [[Uppsala]] og vinde [[Yngvi|kong Yngves]] datter Ingeborg. Om sommeren sejlede de tolv brødre til Sverige, og Angantyr bejlede til kongedatteren. Ingeborg sagde imidlertid, at hun foretrak sin fars [[hird]]mand Hjalmar, som hun kendte, fremfor en ukendt voldsmand. Angantyr svarede, at han ikke ville tvistes med hende, men Hjalmar stævnede han til tvekamp på [[Samsø]] den næste midsommer. Vinteren gik, og næste forår tog brødrene afsted. Undervejs tog de ind hos [[jarl (nordisk mytologi)|jarlen]] Bjartmar, og nu ville Angantyr pludselig giftes med jarlens datter [[Tove|Tofa]]. Ingen turde sige Arngrimssønnerne imod, så der blev fejret [[bryllup]], inden han tog videre for at vinde Ingeborg.<Ref>[https://heimskringla.no/wiki/Nordiske_myter_og_sagn:_Tyrfing] [[Vilhelm Grønbech]]: ''Nordiske myter og sagn'' 3. afsnit</ref>
Historie